**OBČINA RENČE-VOGRSKO PREDLOG**

**OBČINSKI SVET**

*NASLOV:*

**SKLEP O POTRDITVI ELABORATA O OBLIKOVANJU CEN STORITEV JAVNE SLUŽBE ODVAJANJA IN ČIŠČENJA ODPADNIH VODA**

*PRAVNA PODLAGA:*

* 5. člen Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12, 109/12, 76/17, 78/19 in 44/22 – ZVO-2),
* 18. člen Statuta Občine Renče-Vogrsko Vogrsko (Uradni list RS, št. 22/2012 – uradno prečiščeno besedilo, 88/2015 in 14/2018)

*PREDLAGATELJ:*

Tarik Žigon, Župan

*PRIPRAVLJALEC:*

Župan, občinska uprava

*OBRAZLOŽITEV:*

Uredba o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12, 109/12, 76/17, 78/19 in 44/22 – ZVO-2, v nadaljevanju: Uredba) v prvem odstavku 5. člena določa, da ceno storitve predlaga izvajalec javne službe z elaboratom o oblikovanju cene izvajanja storitev javne službe in jo predloži pristojnemu občinskemu organu v potrditev.

Cena storitve odvajanja in čiščenja odpadne vode je sestavljena iz cene storitev (odvajanja in čiščenja odpadnih vod), ki se zaračunava glede na porabo pitne vode (v evrih na m3 ) in omrežnine, ki se zaračunava glede na premer vodomera (v evrih na priključek na mesec).

Skladno z veljavnimi predpisi je v Elaboratu predlagana tudi cena storitve in omrežnina povezana z greznicami in malimi komunalnimi čistilnimi napravami (MKČN).

Tabela: Primerjava potrjenih in novo predlaganih cen

|  |  |  |  |
| --- | --- | --- | --- |
|  | Potrjene cene | Predlagane cene | Razlika |
| Storitve v zvezi z greznicami in MKČN - storitev | 0,5779 €/m3 | 0,7969 €/m3 | 0,2190 €/m3 |
| Storitve v zvezi z greznicami in MKČN - omrežnina | 3,1053 €/faktor | 3,9230 €/faktor | 0,8177 €/faktor |

*RAZLOGI ZA SPREJETJE SKLEPA:*

5. člen uredbe o metodologiji za oblikovanje cen storitev obveznih občinskih gospodarskih javnih služb varstva okolja določa, da ceno storitve posamezne javne službe za območje občine predlaga izvajalec z ELABORATOM o oblikovanju cen storitev javne službe in jo predloži pristojnemu občinskemu organu v potrditev.

*OCENA STANJA:*

V predlagano ceno je vključen tudi še neizveden del poračuna za obdobje od leta 2016 do vključno 2019 ter poračun za leti 2020 in 2021. Elaborat predvideva, da se bo celoten poračun izvedel v obdobju treh let.

*CILJI IN NAČELA:*

Pri oblikovanju cen javnih služb se upoštevajo standardi in ukrepi za opravljanje posamezne javne službe, kakor jih opredeljujejo državni in občinski predpisi.

*FINANČNE IN DRUGE POSLEDICE:*

V skladu z elaboratom.

Pripravila:

Beti Čufer, direktorica OU

*Predlog sklepa:*

Na podlagi 18. člena Statuta Občine Renče-Vogrsko (Uradni list RS, št. 22/2012 – uradno prečiščeno besedilo, 88/2015 in 14/2018), in prvega odstavka 5. člena Uredbe o metodologiji za oblikovanje cen storitev obveznih občinskih gospodarskih javnih služb varstva okolja (Uradni list RS, št. 87/12, 109/12, 76/17, 78/19 in 44/22 – ZVO-2), in na podlagi predloga upravljavca javne službe Vodovodi in kanalizacija Nova Gorica d.d., je občinski svet občine Renče - Vogrsko na seji dne\_\_\_\_\_\_\_\_\_\_\_\_\_\_\_\_\_sprejel naslednji

S K L E P

1.

Občinski svet občine Renče - Vogrsko potrjuje cene gospodarske javne službe odvajanja in čiščenja odpadnih voda, ki jih je z Elaboratom o oblikovanju cen storitev javne službe odvajanja in čiščenja odpadnih voda, januar 2023, predlagal izvajalec gospodarske javne službe Vodovodi in kanalizacija Nova Gorica d.d..

2.

Cena storitev gospodarske javne službe brez DDV znaša za:

* storitve v zvezi z greznicami in MKČN – 0,7969 eur/m3.

3.

Cena uporabe javne infrastrukture (omrežnina) za dejavnost v zvezi z greznicami in MKČN (brez DDV) je:

|  |  |  |
| --- | --- | --- |
| Premer vodomera | Faktor omrežnine | Cena na vodomer na mesec v evrih |
| DN ≤ 20 | 1 | 3,9230 |
| 20 < DN < 40 | 3 | 11,7690 |
| 40 ≤ DN < 50 | 10 | 39,2300 |
| 50 ≤ DN < 65 | 15 | 58,8450 |
| 65 ≤ DN < 80 | 30 | 117,6900 |
| 80 ≤ DN < 100 | 50 | 196,1500 |
| 100 ≤ DN < 150 | 100 | 392,3000 |
| 150 ≤ DN | 200 | 784,6000 |

4.

Ta sklep začne veljati naslednji dan po objavi v Uradnih objavah, uporabljati pa se začne 1. 5. 2023.

Številka:

Bukovica,

Tarik Žigon

župan